<classify> Mwandishi Wetu, Mwanza Rais Dk. John Magufuli, anatarajiwa kuzinduarasmi hifadhi mpya ya Taifa ya Burigi iliyoko Chato mkoani Geita, wiki ijayo. Waziri wa Maliasili na Utalii, Dk. HamisKigwangalla amesema hayo jijini Mwanza leo, katika mkutano wa mwaka wa Waharirina Waandishi waandamizi ulioandaliwa na Mamlaka ya Hifadhi za Taifa Tanapa. Amesema ili sekta ya hifadhi iweze kuletamabadiliko ni lazima jamii wakiwamo wanahabari washiriki katika kutangazavivutio vya utalii kama njia ya kuongeza idadi ya wageni wa ndani na nje. Bila wanahabari sekta ya utalii haiwezikujulikana hivyo tushirikiane pamoja katika hili. Na pia kama mnakumbuka hivi karibuni tumetangazahifadhi mpya za taifa na Jumanne Rais Magufuli, atazindua hifadhi ya BurigiChato, lengo ni kuhakikisha wageni waweze kuona maliasili zetu popote paleTanzania, amesema Dk. Kigwangalla. Awali, Kamishna wa Uhifadhi wa Tanapa, Dk. Allan Kijazi, amesema kufanyika kwa mkutano huo wa kila mwaka umeleta mafanikio makubwa ikiwamo kuongezeka kwa idadi ya watalii katika hifadhi za taifa. Wanahabari ni wadau muhimu sana, kwani hata mabadiliko ya mfumo wetuwa uundwaji wa Jeshi Usu ni hatua ya muhimu ambayo itakwenda kuchochea kuongezachachu ya utalii na kupambana na majangili ambao wamekuwa wakiharibu rasilimalizetu, amesema.  <topic>: kitaifa 